أكتر حاجه بحبها ف الروايات إنها بتعيشني الخيال ... فتوديني مثلا لعالم مشفتوش أو تعيشني ف تجربه ممرتش بيها أو توصفلي رحله وبلاد وأماكن مزورتهاش. بالنسبه لانستا حياه. الروايه اللي ودتني العالم الإفتراضي الكئيب اللي معظمنا إن لم يكن كلنا بيحاول الخروج منه. العالم اللي غرقنا فيه حتى الثماله وأصابنا بالملل لدرجة إن الواحد بيفرح لما يبعد عنه لبعض الوقت. وبناء عليه مش قادر اشوف روايه دارت أحداثها واعتمدت با ساس ع الفيس والبيدجات والبوستات والهاشتجات غير إنها روايه فاشله .. دا إذا كان في روايه أصلا. الموضوع كان أشبه بما يكون بأفلام السبكي . واحد بيعمل التوليفه اللي ممكن تنجح وتعلق حبه مع الناس بغض النظر عن مستواها ومدى جودتها عشان يلم شويه فلوس ويحقق نجاح تجاري رخيص. روايه ممله حتى الثماله ، وزي ما في روايه بتخاف إنها تخلص ومتعتها تنتهي .. دي روايه كنت مستني الوقت اللي اخلصها واخلص منها ومن كمية الإسهاب والمد والحشو والتطويل والكلام اللي متحطش غير عشان ييجي واحد سطحي وفارغ بيتملي بأي حاجه ويقول هوووف وهااااح تعبيرا عنها عل رأي الكاتب . دا أول ريفيو اكتبه من غير م اشوف اي ريفيو عن الروايه قبله .. ودا أول ريفيو تعمدت اني اكتبه بالعاميه تأثرا با سلوب الركيك للروايه. ويمكن كلامي عنها يكون قاسي وف محله .. ويمكن كان قاسي ني قريتها بعد قواعد العشق ا ربعون واولاد حارتنا وقمر على سمرقند
reviews (hotels, books, movies, products and a few airlines)